**Odôvodnenie nerozdelenia predmetu zákazky na časti**

podľa § 28 ods. 2 zákona

Názov predmetu zákazky: **Okuliare na nočné videnie**

Predmetom zákazky je vo všeobecnosti zabezpečenie dodávky okuliarov na nočné videnie (binokulárnych prístrojov na nočné videnie), kĺbového systému, ktoré umožňujú vyklopenie (deaktivovanie) a sklopenie (aktivovanie) ľavého a pravého nosiča zosilňovača zostatkového svetla samostatne, s príslušenstvom a montážou, s možnosťou upevnenia na ochrannú balistickú prilbu, ktoré musia spĺňať moderné štandardy kladené na prístroje na nočné videnie pre taktické aplikácie v mestskom a vidieckom prostredí v podmienkach nulového a reziduálneho zostatkového viditeľného svetla.

Dôvody, ktoré viedli verejného obstarávateľa k nerozdeleniu predmetu zákazky s názvom “ **Okuliare na nočné videnie**” sú nasledujúce:

* využiť verejné financie efektívnym, účinným a transparentným spôsobom,
* skúsenosti verejného obstarávateľa z predchádzajúcich plnení rovnakého/obdobného predmetu zákazky,
* predmet zákazky sa neskladá z viacerých celkov, dielov alebo častí, ale jedná o jeden celok plnenia predmetu zákazky,
* pre plnenie predmetu zákazky je charakteristické zadávanie jednej zákazky ako celku,
* na relevantnom trhu sú poskytovatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť aj ponuku,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „Okuliare na nočné videnie**“**nedeliť, ale zachovať ho v celistvom stave.